Tongai Moyo (12 Kurume 1968 - 15 Gumiguru 2011) aive muimbi wemuZimbabwe wemazuva ano, aiwanzonzi Dhewa . Akazvarwa uye akakurira muKwekwe, Dhewa akaita mukurumbira mukupera kwema1990 semuimbi ari ega uye nechikwata cheUtakataka Express. Nziyo dzakaita mukurumbira zvikuru dzinosanganisira "Samanyemba", "Naye", uye "Muchina Muhombe" dzakatungamira mukurumbira wake munyika, mudunhu nepasi rese; akagadzira maawubhamu gumi neina mumakore makumi maviri. Dambarefu rake rechigumi nemana uye rekupedzisira, Toita Basa, rakaburitswa musi wa25 Mbudzi 2010 nekambani yemarekodhi yainzi Gramma Records. Dambarefu iri rakaburitswa apo airapwa gomarara iro rakanga raonekwa mugore ra2008. Kambo kanonzi “Ndinobvuma” akakaimbira kurwisa chirwere ichi. Tongai Moyo akahwina mubairo mizhinji yeSungura yakamupa mukurumbira, uyo aizivikanwa zvakanyanya nehupenyu hwake hwekushamisira. Moyo akatanga kuita mukurumbira kumakore ekuma1990 mushure mekutsikisa dambarefu rekuti ‘Samanyemba’ ne‘Mudzimu weshiri’ nechikwata chake cheUtakataka Express. Moyo vakaberekwa musi wa12 Kurume mugore ra1968 kuKwekwe. Akafa musi wa15 Gumiguru 2011. Aive akaroora Miniehle Mukweli vakaita vana vatanhatu vanoti Natasha, Nicole, Obert (Tongai Jnr), Tanaka naNyasha naPeter Moyo. Aizivikanwawo kuti aiva munhu ane hasha. Kune zviitiko zvakawanda zvaimutsamwisa asi vateveri vake havana kumboziva.